Skoolhoof en skoliere keer tieners aan wat leerlinge teister - Maroela Media
Wordsworth High School, Benoni
Die leerlinge is van hul selfone, kontant en ander waardevolle items beroof.
"Een lid van die groep is Vrydagmiddag doodgeskiet en 'n tweede een in hegtenis geneem deur metropolisiebeamptes," het hoofsuperintendent Wilfred Kgasago gesê. "'n Derde verdagte, wat 'n mes in sy besit gehad het, is deur die leerlinge en die skoolhoof van Wordsworth High School aangekeer."
Die voorval en inhegtenisnemings het omstreeks 13:30 in Bunyanweg naby die N12-snelweg in Benoni plaasgevind.
"Beamptes van die Ekurhuleni-metropolisie het inligting ontvang dat die bende in Bunyanweg opgemerk is, en hulle het vinnig reageer," het Kgasago verduidelik. "Die beamptes het twee van die verdagtes genader en een van hulle het 'n rewolwer op 'n beampte gerig. Die gewapende verdagte se makker is doodgeskiet."
Die oorledene was 17 jaar oud en die twee wat in hegtenis geneem is, is glo 16 jaar oud. "'n Aanklag van gewapende roof is by Benoni-polisiestasie aanhangig gemaak teen die twee wat in hegtenis geneem is. Hulle sal na verwagting Maandag in die Benoni-landdroshof verskyn."
Dit beteken dan dat die 16-jarige die rewolwer op die beampte gerig het. Nog nat agter die ore, en alreeds deurmekaar met sulke onheilige bedrywighede.
Nou net nog die klomp wat hier bedel en roof by verkeersligte hier kortvat dan sal ons dalk weer in vrede kan besigheid doen in die omgewing!!! Aan die skoliere welgedaan dit was goed om die petalje te kon waarneem!!!???
Sjoe, die gewapende verdagte se makker is doodgeskiet ????
Kan dit moontlik wees dat die Metropolisiebeampte dalk skeel kyk, of is hy maar net `n slegte skut ?
En dan wonder hulle hoekom ons nie sulke "kinders" in ons skole wil toelaat nie…
Nou hoe word die ou wat die wapen rig se maatjie doodgeskiet?
Nog n minderjarige en alreeds n krimineel wat nie sal huiwer om te moor nie, daarom die vuurwapen op die beampte rig wat besig is om sy werk te doen. Nee wat, dis tyd dat die soort misdadigers tronk toe gaan en n les daar geleer word. Die regering sal seker nou weer betogings goedkeur en wal gooi dat dit klap om die misdadigers te beskerm. Dis mos Suid Afrika waar misdadigers gepamperlang word.
Gaan die beskuldigdes ook huise ontvang??? Wonder maar net.
Baie goeie diens deur die SAPD en ook die Hoof en Skoliere – Daar is altyd nagevolge in alles wat jy doen en se – Hoop die ander 2 leer nou iets.